
Cap jutge de Catalunya vol dirigir un jutjat de violència domèstica. Les dades del 2004 només a la ciutat de Barcelona són: 1188 judicis de faltes, 1374 diligències prèvies, 660 diligències urgents, 941ordres de protecció i 435 procediments abreujats. 


La lluita laboral de M iniwatt 


OKUPACIÓ I CENTRES SOCIALS 


Concentració dimecres 23 , ales 10 del matí, ales portes de jutjats del passeig Lluís Companys 


Nou persones detingudes arran d'una acció solidària 
amb els treballadors i treballadores de M iniwatt 


La Xarxa contra els Tancaments i el Comitè d'emoresa de M iniwatt demanen el seu alliberament 


Barcelona.- Avui dimarts 22, cap a les 7 del 
matí, una vintena de persones han realitzat 
una acció de suport als i les treballadores de 
M iniwatt en lluita; l'acció ha consistit en tal¬ 
lar la Gran Via amb neumàtics cremant junt 
a una pancarta on hi havia escrit "Boicot LG- 
Phillips. M iniwatt en lluita". Coincideix en el 
temps amb les múltiples mobilitzacions que 
està suscitant l'anunci de tancament i 
trasllat de la fàbrica depenent de la multina¬ 
cional Phillips-LG i, en general, la progressiva 


desaparició del teixit industrial a Catalunya. 
Poc després, nombrosos efectius de la 
Brigada d'Informació han efectuat les deten¬ 
cions i els i les detingudes han estat traslla¬ 
dats gradualment a la comissaria de la 
Policia Nacional a Aiguablava, a Nou Barris. 
Concentració a Aiguablava 
Segons s'ha anat coneixent la notícia, com¬ 
panys i companyes de les detingudes s'han 
anat concentrant davant de les dependèn¬ 
cies policials on seguiran tot el dia, convi¬ 


dant a tothom a afegir-s'hi. Cap de les per¬ 
sones detingudes ha volgut declarar davant 
de la policia i una noia menor d'edat ha estat 
ja posada en llibertat. 

Pel que sembla els càrrecs que se'ls imputen 
són per desordres públics i el dimecres 23 
passen a disposició judicial; hi ha una convo¬ 
catòria de concentració de suport a partir 
de les 10 del matía les portes de jutjats (pas¬ 
seig Lluís Companys). 

A les portes de comissaria s'hi han concen¬ 


trat també diversos treballadors i trebal¬ 
ladores de M iniwatt que han fet arribar el 
seu suport i solidaritat a través d'un comuni¬ 
cat on s'exigeix la llibertat immediata pels i 
les detingudes, emmarca l'acció dins de la 
crida feta pel Comitè d'Empresa de M iniwatt 
a tots els moviments socials i denuncia l'in¬ 
tent de criminalització cap aquells joves que 
lluiten contra la precarietat es solidaritzen i 
es vinculen a les lluites del moviment obrer. 

Diversos neumàtics cremant davant la pancarta en suport a la plantilla de M iniwatt. 


Manifestació a Castellbisbal 
per un acomiadament a Gutser Sau 

Castellbisbal/ Baix Llobregat.- El passat dimecres 16 de març unes 100 
persones es van manifestar a Castellbisbal per denunciar l'acomiada¬ 
ment d'Aurelio Arévalo, treballador de l'empresa GUTSER SAU, i dema¬ 
nar la seva readmissió. L'acomiadament va ser considerat improcedent 
per un jutjat, però l'empresa va ser obligada a indemnitzar-lo i no a 
readmetre'l. Els i les manifestants denunciaven la repressió i l'assetja- 
ment que pateixen aquelles persones que reivindiquen i lluiten pels 
seus drets laborals i el cada vegada més impune terrorisme empresari¬ 
al. Cal tenir en compte que no era el primer acomiadament sense 
motius a la mateixa empresa, i que aquesta i altres pràctiques són 
habituals a moltes petites i mitjanes empreses que a canvi d'una indem¬ 
nització s'asseguren un clima de submissió entre els treballadors. 
Actualment el treballador ha presentat un recurs al Tribunal Superior 
de Justícia de Catalunya. 

Cornellà/ Baix Llobregat.- Per altra banda el sindicat CNT ha convocat a 
Cornellà, pel proper 23 de març, una concentració davant dels 
Laboratoris M icro-Bio per denunciar els contractes temporals. 

La violència immobiliària, cada cop més freqüent 

Atac amb còctels molotov a Portal Nou 
i desallotjament frustrat a l'Hospitalet 

Manifestació a Sant Andreu contra les amenaces d'una empresa mafiosa 


La pràctica d'intimidar mitjançant amenaces i agressions a persones per tal d'exprimir al 
màxim els beneficis derivats de l'habitatge és cada cop més habitual a Barcelona. Ja sigui 
contra gent gran, llogaters de renda antiga, okupes etc. el fet és que les agressions ja sigui 
contra l'immoble o contra les persones estan esdevenint una via ràpida per solucionar 
"problemes" i una font de negoci en sí mateixes. 


Barcelona .- Els okupants d'una vivenda oku- 
pada situada al Portal Nou estan patint 
desde fa temps agressions portades a terme 
per mercenaris contractats per la immobil¬ 
iària Inmorina, propietària de l'edifici. 
L'últim episodi es va produir el passat dijous, 
quan uns individus van llençar des d'un 
cotxe còctels molotov, provocant un incen¬ 
di a la porta i posant en perill greu la integri¬ 
tat física dels okupants. Aquest és el darrer 
d'una sèrie d'atacs en que els mafiosos han 
passat de les amenaces a les agressions, com 
quan fa dues setmanes van agredir un noi de 
14 anys. La empresa Inmorima 3 S.L. va com¬ 
prar l'immoble a un preu més baix de l'usual 
precisament pel fet que aquest estava oku- 
pat. En un primer moment va oferir diners 
als okupants per a que marxessin, que aque¬ 
sts van rebutjar. Davant aquesta situació s'ha 
convocat una concentració antiespeculativa 
que d'una banda pretén ser un escratxe a 
aquesta empresa en particular i al seu propi¬ 
etari i d'altra banda vol visibilitzar el feno¬ 
men de la violència immobiliària en general. 
S'atura un desallotjament mafiós 
Hospitalet de Llobregat .- El passat dia 21 es va 
produir un intent de desallotjament, final¬ 
ment frustrat a l'Hospitalet. L'empresa propi¬ 
etària d'un edifici de sis pisos al carrer 
Aprestadores, dels quals dos encara estan 


habitats per persones grans i altres estan 
okupats, va aparèixer amb quatre matons a 
les 11 del matí. En aquell moment només hi 
havia una persona a la casa que va haver de 
sortir immediatament davant les amenaces i 
l'actitut violenta del mafiosos. En sortir va 
poder trucar i en poca estona es va concen¬ 
trar una vintena de persones davant l'edifici. 
Al cap de poc van arribar els mossos: la 
propietat havia trucat denunciant la oku- 
pació de l'edifici. En arribar els Mossos van 
comprobar que l'edifici ja duia dies okupat. 
Finalment matons i propietari van marxar i es 
va poder tornar a accedir a l'immoble. Es té 
intenció per part dels okupants de presentar 
una denúncia a jutjats per aquests fets. 

Sant Andreu del Palomar.- El passat dimecres 
es va fer a Sant Andreu un acte de protesta 
contra l'especulació i la violència immobil¬ 
iària que va consistir en una manifestació 
des de la plaça Orfila a la seu de l'empresa 
Coats S.L., on es va llegir un manifest. L'em¬ 
presa és propietària de diversos immobles a 
la zona, alguns d'ells okupats, i havia ame¬ 
naçat amb utilitzar mètodes violents i no 
legals per tal d'aconseguir que els habitants 
marxessin. A més van afirmar que tenien 
prou diners com per assumir les conseqüèn¬ 
cies d'una hipotètica denúncia o condemna. 

En homenatge a XoseTarrío i Paco Ortiz 

Nova marxa Anticarcerària al 
Centre d'Extermini "La Model” 


Sants.- «El passat dissabte 19 de març es va 
realitzar una marxa contra les presons que va 
arribar fins a La Model i va iniciar el seu recor¬ 
regut a Plaza de Sants a les 20h. Ja en els 
primers minuts de la convocatòria la presència 
policial era notable, tant en la seva versió uni¬ 
formada com mitjançant infiltrats. A les 20:30 
aproximadament la concentració inicial va 
començar a marxar tallant carrer de Sants, per 
on va fluir sense problemes, fent constar a 
través de proclames i pintades els motius de la 
mateixa: la mort del company XoseTarrío com 
a conseqüència del sistema carcerari, la mort 
per suïcidi induït del company Paco Ortiz i la 
mort de totes aquelles companyes que van 
morir dins o fora dels murs de les presons així 
com el compliment de les reivindicacions de 
les persones preses en lluita (cessament de la 
dispersió, anul·lació del FIES i dels règims d'aïl¬ 
lament, llibertat immediata de les persones 
preses malaltes terminals i/ o incurables i 
d'aquel les que po rtin 20 anys a presó o les 3/ 4 
de les seves condemnes complertes). 

Ja al carrer de Sants la presència d'infiltrats 
era notable i anava en augment. A més 


comptàvem amb la constant persecució 
d'unes 6 lleteres darrere nostre (a les que 
s'uniria un altre grup en arribar a La M odel) i 
un helicòpter de la policia. La participació 
va ser d'unes 200 persones de la marxa i uns 
50 secretes que ja a Entença a l'altura de La 
Model, van arribar a formar una "mani¬ 
festació paral·lela'' amb clara intenció de 
provocar per rebentar l'acte. En arribar a la 
model unes companyes van procedir a la 
destrucció d'una càmera de videovigilacia a 
la porta del talego; altres van llançar petards 
al pati perquè l'acte s'escoltés a l'interior 
dels murs, mentre 2 funcionaris (probable¬ 
ment 2 carcellers) ubicats en una porta aux¬ 
iliar de la presó provocaven a les manifes¬ 
tants. Per concloure la jornada (en principi 
aquesta era la idea) es va pintar un petit 
mural en un dels murs amb el text "PRESÓ 
ABO LICIÓ". La persecució no va acabar aquí, 
ja que el grup de policies de paisà va contin¬ 
uar assetjant i provocant la gent fins que van 
entrar al metro. El fet que l'agressió sigui 
constant no il·legítima l'autodefensa!.» 

NO A LA GUERRA DE L'iRAQ 


En record del segon any de l'inici de la invasió militar a l'iraq 

Multitudinària manifestació pel 
centre de Barcelona en denúncia a 
l'ocupació militar d'Iraq i Palestina 


Col·loquen pilons de cimenta l'entrada i patrulles de la guàrdia urbana 

L'Ajuntament precinta la TDN 


La lluita de les persones preses 


Barcelona.- El passat dissabte dia 19, feia jus¬ 
tament dos anys que Bush apareixia pels 
canals televisius anunciant l'inici de l'ofensi¬ 
va militar contra Iraq. A Barcelona, en el 
marc d'una nova Jornada Internacional con¬ 
tra la guerra i les ocupacions, varis milers de 
persones es van manifestar pel centre de la 
ciutat exigint la retirada de tropes dels ter¬ 
ritoris d'Iraq i Palestina. La protesta, convo¬ 
cada per la Plataforma Aturem la Guerra, va 
sortir de Passeig de Gràcia encapçalada per 
una pancarta amb el símbol de No a la 
Guerra. Després de recórrer la Ronda Sant 
Pere, la manifestació s'encaminà cap a Via 
Laietana fins a Pla de Palau on es llegí un 


manifest on es remarcava la precarietat de 
la població iraquiana que continua i s'accen¬ 
tua després de les eleccions del 30 de gener. 
A Tarragona, on també se secundava la 
protesta contra les guerres i ocupacions, la 
Campanya per l'objecció fiscal realitzà una 
«performance» amb el lema «Desarma els 
teus impostos» a la seu d'Hisenda. La 
Jornada Internacional del 21 de març ha 
estat marcat per més de 300 manifestacions 
arreu del món. Als Estats Units és on es van 
convocar el major nombre d'actes, tot i que 
vàries ciutats com Brusel·les o Londres, van 
aplegar la major concentració de persones. 

Defensa dels espais naturals 


Imminent inicis de les obres 

Cinquanta persones 
s'enfilen a marquesines 
d'Esplugues per 
denunciar el Pla Caufec 

Esplugues/ Baix Llobregat.- El passat dijous 
dia 17, una cinquantena de persones es van 
concentrar al parc Onze de Setembre 
d'Esplugues, des d'on es van encaminar cap 
a la Carretera de Cornellà i Laureà Miró. 
Allà es van anar repartint entre les diferents 
marquesines de tranvia i autobús. Paral·lela¬ 
ment, vàries d'elles van pujar a sobre les 
marquesines amb vàries pancartes de No al 
Pla Caufec, mentre que les altres, repartien 
la nova revista de denúncia al Pla a la gent 
que anava passant pel carrer. Els propers 
actes que convoca la Plataforma seran el 
proper dia 30 d'abril a una manifestació que 
començarà a la tarda i una posterior «buti- 
farrada» a l'especulació. Més informació 
així com per obtenir la nova revista de 32 
pàgines en què s'explica tot el projecte i 
procés a: www.noalplacaufec.net. 

Plataforma Popular Contra el Pla Caufec 

Salvem l'Empordà 
denuncia un nou 
abocador il·legal 

Torroella de Fluvià/ L'Em pordà.- Salvem 
l'Empordà va denunciar el passat dia 18 de 
març la possible existència d'un abocament 
il·legal de fangs que es creu que podrien 
provenir dels canals de Santa Margarida. 
Tot i que inicialment aquests abocaments 
estan aturats, demanen al Departament de 
Medi Ambient i a les administracions 
públiques que en tenen competència que 
facin les actuacions pertinents per intentar 
solucionar aquesta problemàtica ambien¬ 
tal, que es facin totes les analítiques que 
corresponguin i que es busquin les respon¬ 
sabilitats que se'n derivin. 

Salvem l'Empordà ja ha encarregat una 
analítica d'aquests fangs recollits. 
S'analitzaran la presència de metalls 
pesants: ferro, crom, zinc, coure, níquel, 
mercuri i plom; sals solubles i nitrats. 

DiagonalMar.- Desprésde l'avísde precinte 
de la M uerte la setmana passada, que no es 
va arribar a realitzar per la presentació d'un 
recurs (veure Contra-lnfos 351), el passat 
dijous 17 de març arribà l'ordre de prohibició 
del concert previst pel dia 23 i precintament 
de la TDN. L'ordre, però, no només va arribar 
en forma de paper: van aparèixer davant la 
porta grans blocs de ciment per tal de blo¬ 
quejar el pas de vehicles; blocs que van ser 
retirats a les poques hores amb l'ajut d'un 
gat hidràulic. Aquest dimarts 22 de març es 


van presentar un parell de funcionaris de 
l'Ajuntament, acompanyats de guàrdies 
urbans i van precintar-la. De moment és el 
primer precinte que imposa l'ajuntament a 
algun dels centres socials okupats que hi ha 
a Barcelona, però l'amenaça s'extén a d'al¬ 
tres centres socials, en especial a la vil·la de 
Gràcia, on les ordres de precinte s'extenen. 
A banda de La M uerte, l'Ateneu de Vallcarca 
també ha rebut una ordre de precintament. 

Enderrocat sense 
previ avís el 
CSA Els Llumins 
de Castelldefels 

Castelldefels/ Baix Llobregat.- El passat dil¬ 
luns 21, el CSA Els Llumins fou enderrocat 
sense que la gent deia casa hi pogués fer res. 
El CSA havia estat okupat el 26 de febrer 
després de 10 anys d'abandó, amb un procés 
d'enderrocament al damunt que es tramita¬ 
va lentament. No obstant, el dilluns a les 
vuit del matí, membres d'una constructora 
començaven els treballs d'enderrocament. 
En aquells moments no hi havia ningú dins la 
casa, tot i que van arribar vàries persones 
ràpidament. Els operaris es van negar a 
deixar accedir ningú a dins la casa, fet que va 
causar que tot el material que hi havia dins, 
quedés entre les runes. L'endemà al matí, 
dimarts 22, la porta de l'Ajuntament de Cas¬ 
telldefels va aparèixer amb una muntanya 
de runa al davant amb un cartell que deia: 
«podreu tirar les nostres cases, però no les 
nostres idees. Els llumins no oblidem». 

CSA Els Llumins +Contra-lnfos 22/ 3/ 05 


L'antiga Caserna de la guàrdia civil a 
Agramunt ara es diu Centre Social Kan Verd 

Agramunt/ Urgell.- «Des del passat mes de febrer, la comarca d'Urgell compta amb un nou 
espai al servei dels moviments socials alternatius. Es tracta de l'okupació de l'antiga caser¬ 
na de la guàrdia civil de la localitat d'Agramunt. La caserna portava més de cinc anys aban¬ 
donada, i davant la falta d'espais, un grup de joves del poble va decidir okupar-la i rehabil - 
itar-la per convertir-la en habitatge i al mateix temps en centre social. L'antiga caserna ara 
es diu Centre Social Okupat Kan Verd i sembla que el jovent del poble começaa engrescar- 
se amb el projecte. De moment ja s'ha realitzat un dinar popular que va comptar amb la 
presència d'una trentena de persones. Kan Verd està obert a tot tipus de propostes, amb 
l'objectiu de convertir-lo en un referent pels joves de la comarca. CSO Kan Verd 22/ 03/ 05 


Antifeixisme 


Acció antifeixista 
contra la llibreria 
Europa i un membre 
del Ku Klux Klan 

Vila de Gràcia.- Una cinquantena de person¬ 
es van participar del sabotatge contra un 
acte del supremacista blanc nord-americà 
David Duke, dissabte passat a la llibreria 
Europa, regentada per l'antic líder de la 
CEDADE, Pedro Varela, que també era pres¬ 
ent en el moment delsfets. La web de Duke, 
que també recull els fets, identifica els 
assaltants com a "comunistes, d'afiliació 
desconeguda" i explica que l'atac va ser 
finalment repel·lit per "la defensa valenta 
dels nacionalistes". Duke va formar part del 
Ku Klux klan, va fundar la National 
Association for the Advancement of White 
People (NAAWP), i com a membre del Partit 
Republicà va ser escollit per la Cambra de 
Representants per Louisiana el 1989, i un 
any després va ser candidat al Senat. 


Enderroquen una casa a la vall de Can Masdéu 
per evitar que un grup de joves en faci ús 

Nou Barris/ Barcelona.- Una casa totalment abandonada situada a la confluència de la car¬ 
retera Alta de Roquetes amb el Camí de Sant Llàtzer va ser enderrocada el passat dissabte 
19 de març. Un parell de dies abans, una desena de nois i noies havien entrat a l'edifici per 
arreglar-lo i acondicionar-lo. Diverses patrulles de la guàrdia urbana els van fer fora mit¬ 
jançant la intimidació, ja que no duien cap ordre judicial. La Fundació de l'Hospital de Sant 
Pau va decidir aleshores col·locar-hi guardes de seguretat fins el dissabte al matí, quan una 
excavadora va procedir a l'enderroc sense ni tan sols recollir la runa. Contra-lnfos 22/ 3/ 05 


Ja són tres les cases am enaçades al barri 

Data de desallotjament per Kan Fritanga 

Sant Andreu del Palomar.- El proper dijous 28 d'abril és la data fixada pel jutge, pel desal¬ 
lotjament de la vivenda ocupada Kan Fritanga, al barri de Sant Andreu. La casa, que a l'oc¬ 
tubre va celebrar el sisè aniversari de l'ocupació i rehabilitació, va ser comprada fa dos anys 
per Joan M artí, veí de la finca, que va iniciar primer un procés penal i després un de civil que 
ha culminat ara amb aquesta ordre de llançament. Al barri, a més a més, hi ha dues cases més 
amenaçades, als carrers Virgili i Cabrera, amb ordres de desallotjament pel dia 14 d'abril. 

Actualment viu a Rússia i és el president de 
l'organització EURO (European-American 
Unity RightsOrganization). L'acció es va pro¬ 
duir dissabte a la tarda mentre es realitzava 


aquest acte ultraxenòfob a l'interior de la lli¬ 
breria Europa. Els fets han tingut ressò a la 
premsa oficial dels Estats Units. 

Contra-lnfos 22/ 3/ 05 







Impunitat policial 


Presos i preses en lluita 


La lluita per aturar la imposició dels transgènics 


Declaren dos agents de la Guàrdia 
Urbana imputats per tortures a Gràcia 


Barcelona.- EL passat dia 17 de març la titu¬ 
lar del Jutjat d'Instrucció núm 2 va prendre 
declaració a dos agents de les Unitats 
Antiavalots de la Guàrdia Urbana (UPAS) 
imputats per agressions als tres joves que 
van ser detinguts el passat 8 de gener al 
barri de Gràcia. Fa dues setmanes, en una 
decisió molt poc freqüent, la jutge havia 
ordenat que els vint agents de la Guàrdia 
Urbana imputats fossin sotmesos a rodes de 
reconeixement. Aquesta es va dur a terme el 


dia 16 i els joves agredits van identificar a 
dos dels policies. En les seves declaracions 
van negar haver agredit els joves. Un dels 
agents va reconèixer que havia perseguit un 
dels joves, però va afirmar que aquest va 
caure a terra fent-se només esgarrinxades. A 
més, va declarar que els joves es van resistir 
violentament a les detencions. Tot i les se¬ 
ves declaracions exculpatòries, els dos 
agents segueixen estan imputats en la causa. 

Els cossos de seguretat, els més 
denunciats per agressions racistes 

Barcelona.- De les 131 agressions racistes denunciades l'any 2004 a Catalunya una quarta 
part fan referència a agressions físiques i verbals per part dels agents dels cossos de 
seguretat, especialment de la Guàrdia Urbana de Barcelona. Aquest fet s'interpreta desde 
SOS Racisme com una persecució conscient per part dels cossos de seguretat públics cap 
a la població immigrada, legitimat per un marc legal que criminalitza aquest col·lectiu. 

Es donen també moltes situacions de racisme en la prestació de serveis públics, així com 
de casos particulars. S'ha produit un augment del racisme i la xenofòbia en l'àmbit quo¬ 
tidià, que es tradueix per exemple en manifestacions veïnals, boicots a comerços per ser 
els seus propietaris d'origen estranger, discriminació en llocs de treball o en les visites 
mèdiques. També es donen pràctiques racistes en llocs d'oci com ara discoteques o cafe¬ 
teries on es prohibeix de manera sistemàtica l'entrada de persones amb trets àrabs. 

D'altra banda van en augment les agressions produïdes per grups d'extrema dreta i també cal 
qualificar com a racisme l'existència i l'estat actual dels centres d'internament per a estran¬ 
gers com el de la Verneda. Amb tota seguretat només una petita part de les agressions que 
es produeixen es denuncien, especialment en el cas de les persones en situació irregular. 

Contra-lnfos 22/ 3/ 05 

Un membre de la brigada d'informació no es presenta 
a una declaració per tortures "perquè ha mort" 

Barcelona.- El passat dimecres 16 de març havien de prestar declaració per una denúncia de 
tortures, en el cas de les detencions del 4 d'octubre a la carretera de La Bordeta, dos membres 
de la brigada provincial d'informació de Barcelona. Es va realitzar una concentració a les 
portes dels jutjats en espera de la declaració. Va declarar una dona com a membre de la briga¬ 
da i va negar les acusacions de tortura i maltractes. L'altre policia que havia de declarar no 
arribava, però finalment es va saber que no arribaria mai, ja que segons van informar des de la 
Jefatura Superior de Policia al jutjat que instrueix el cas, l'agent denunciat o el seu número de 
placa, correspon a un policia que ha mort, sense detallar-ne les causes. Contra-lnfos 22/ 3/ 05 


Dimecres 23 de març a les ]6h a la plaça Gal·la Placídia 

Concentració contra el setge mafiós 

Dimecres 23 de març a les ]0 h als jutjats de lluís companys 

Llibertat pels solidaris de M iniwatt 


El Tribunal Superior de Justícia 
dicta un auto en favor del 
metge que va denunciar el 
Conseller de Justícia per les 
tortures a Q uatre Camins 

Barcelona.- El motí del 30 d'abril de l'any 
passat a la presó de Quatre Camins encara 
continua amb vàries incògnites i moltes 
irregularitats. El passat dimarts dia 15, el 
Tribunal Superior de Justícia de Catalunya 
(TSJC) va dictar un auto en el que afirma 
que la Conselleria de Justícia de la 
Generalitat, va vulnerar els drets constitu¬ 
cionals de Xavier Martínez, ex subdirector 
mèdic de la presó. La vulneració recau en 
què es va excloure al subdirector mèdic 
d'unes oposicions a càrrec públic en les que 
s'havia inscrit anteriorment al seu acomi¬ 
adament. Recordem, tal com assenyalàvem 
en el butlletí 335, que Xavier Martínez fou 
despedit el passat 18 de novembre, per 
declarar a través d'una carta pública, que 
Josep Maria Vallès, conseller de justícia, 
havia fet una mala gestió per resoldre el 
motí i havia dictat una ordre a través de la 
qual els presos no van poder sortir de les 
cel·les durant 48 hores. Per altra banda, el 
proper dijous dia 24, se celebrarà el judici 
per l'acomiadament de Martínez. El TSJC ha 
afirmat que la legalitat d'aquest acomiada¬ 
ment també ha de ser examinada. 

Borges Blanques 25 març 

Xerrada: Casos de repressió política 
Lloc: Borges Blanques 

Organitza: Dins de la III 1 Trobada 
d'Estudiants dels Països Catalans 

Sabadell 29 Març 

Xerrada: Objectius de la repressió. 20h 
Lloc: Casal Independentista cl Les paus 19 
Organitza: Casal Independentista de 
Sabadell i Alerta Solidària 


ENTREGA D'OUS ECOLÒGICS AL CONSELLER DE TREBALL EN DENÚNCIA AL DECRET DE COEXISTÈNCIA 

150 persones exigeixen a M ollerussa els «transgènics fora» 



Col·lectius i contrainformació 


Jornades 'repensar Barcelona' 

Barcelona.- Desde diferents col·lectius de la ciutat de 
Barcelona (Plataforma Veïnal Contra l'Especulació, 
Arquitectes Sense Fronteres, Oficina d'Okupació, 
C.S.O Miles de Viviendas i uns quants més) s'estan 
proposant unes jornades de debat obertes anome¬ 
nades 'Repensar Barcelona'. La idea és que desde el 
mes d'abril fins a juliol del 2005 ens puguem trobar 
per parlar de diferents temes com l'autogestió, propi¬ 
etat i ús de la vivenda, okupació, especulació, ecolo¬ 
gia rural i urbana. Es vol participar desde un grup het - 
erogeni, el més obert posible, per el.laborar un llistat 
divers d'informació, difusió i reflexió sobre els con¬ 
flictes i possibilitats de la vida a la ciutat. Per més 
info: www.coordinadoraraval.org/ repensarBarcelona 

Mollerussa/ Pla d'Urgell.- Lesaccionscontraelstransgènicsi la propera 
aprovació del decret de coexistència per part de la Generalitat, con¬ 
tinuen a l'ordre del dia. Vuit dies després de la fi de la Setmana de Lluita 
Contra els Transgènics i una concentració lúdico-festiva a Saragossa, el 
passat diumenge la reivindicació apareixia a Mollerussa, a la Fira de 
Sant Josep: «Coincidint amb la Fira, el diumenge 20 de març es va real¬ 
itzar un dinar amb productes ecològics on unes 70 persones provinents 
de diferents contrades de Ponent van poder gaudir d'un bon àpat. A les 
17.30 es va realitzar una concentració a la plaça de l'Ajuntament esper¬ 
ant a que el Conseller de Treball (Rané) comencés la clausura de la Fira. 
La intenció dels manifestants, unes 150 persones, era entregar els últims 
ousecològicsde Lleida alimentats amb paníscàtala i ecològic i lliure de 
transgènics. La presència dels antiavalots dels mossos d'esquadra i les 


seves maneres van sorpendre als manifestants, ja que no s'entenia aque¬ 
sta reacció, sobretot quan hi havia criatures dins la concentració. Al 
final, membres d'Assemblea Pagesa de Catalunya van poder entregar 
una mostra dels ous al Conseller i explicar la situació de la pagesia 
davant d'aquesta agressió que es vol instaurar amb el futur decret de 
coexistència.Tot i que hi havia membresdel DARPdinsde l'Ajuntament, 
aquests van mostrar-se indiferents davant de la protesta. Un cop els 
companys van sortir de l'Ajuntament i després de llegir el Manifest de 
Fraga, va començar la cercavila per la Fira. Després de passejar amb 
bona energia i ballaruca amenitzat per una batucada, la cercavila es va 
dirigir cap als pavellons firals on es va anar criticant a diferents impli¬ 
cats en la problemàtica dels Transgènics: Unió de Pagesos per la seva 
postura (tot i que ara vagin amb enganxines de Catalunya Lliure de 
Transgènics i sembli que s'estiguin despertant), les empre¬ 
ses de llavors Pioneer (DuPont), Dekalb (empresa de lla¬ 
vors de Monsanto) i Fitó (empresa catalana que ha caigut 
amb els transgènics), i per acabar, la pròpia administració, 
el DARP i el CCPAE (que per cert, era buit...). La cercavila va 
transcorre sense accidents i es van anar repartint ous fres¬ 
cos, ecològics i lliures de transgènics a la gent que es 
trobava perla Fira.» 

oratge de la setmana vinent 



Serà una setmana típicament primaveral. Les temperatures ja no tornaran a baixar i per tant seran fresques de nit i suaus 
de dia, arribant puntualment als 18 graus. Això si el cel estarà en general bastant ennuvolat. El dijous un dia tapat amb 
ruixats, que es repetiran el dissabte, diumenge i dimarts, sobretot a la tarda. També hi haurà ullades de sol però curtes. 










































